Komission suositus Neuvostolle komission valtuuttamisesta aloittamaan yhteisön puolesta neuvottelut kalastuskumppanuussopimuksen tekemiseksi Guinean tasavallan kanssa /* KOM/2008/0835 lopull. */





[pic] | EUROOPAN YHTEISÖJEN KOMISSIO | Bryssel 3.12.2008 KOM(2008) 835 lopullinen KOMISSION SUOSITUS NEUVOSTOLLE komission valtuuttamisesta aloittamaan yhteisön puolesta neuvottelut kalastuskumppanuussopimuksen tekemiseksi Guinean tasavallan kanssa KOMISSION SUOSITUS NEUVOSTOLLE komission valtuuttamisesta aloittamaan yhteisön puolesta neuvottelut kalastuskumppanuussopimuksen tekemiseksi Guinean tasavallan kanssa PERUSTELUT Yhteisö ja Guinean tasavalta tekivät 28 päivänä maaliskuuta 1983 sopimuksen Guinean rannikon edustalla harjoitettavasta kalastuksesta[1], ja kyseisen sopimuksen viimeinen, 26 päivänä huhtikuuta 2004 voimaan tullut pöytäkirja[2] sopimuksessa määrättyjen kalastusmahdollisuuksien ja taloudellisen korvauksen vahvistamisesta lakkaa olemasta voimassa 31 päivänä joulukuuta 2008. Komissio ehdottaa, että neuvotellaan uusi pöytäkirja, joka vastaa paremmin jäsenvaltioiden laivaston mahdollisuuksia ja tarpeita neuvoston vuonna 2004 hyväksymien kalastuskumppanuussopimuksia koskevien päätelmien mukaisesti. Kalastustoiminnan jatkuvuus voidaan turvata, jos uusi pöytäkirja parafoidaan ennen nykyisen pöytäkirjan voimassaolon päättymispäivää. Tämän lisäksi ja kalastuskumppanuussopimuksia koskevien vuonna 2004 annettujen neuvoston päätelmien huomioon ottamiseksi olisi neuvoteltava uudesta kalastuskumppanuussopimuksesta, joka korvaisi Guinean tasavallan kanssa tehdyn voimassa olevan kalastussopimuksen. Sen vuoksi neuvostoa pyydetään hyväksymään tämän suosituksen liitteenä olevat neuvotteluohjeet. 2. SUOSITUS Edellä esitetyn perusteella komissio suosittaa, että - neuvosto valtuuttaa komission aloittamaan ja käymään neuvottelut kalastuskumppanuussopimuksen tekemiseksi Guinean tasavallan kanssa, - komissio käy kyseiset neuvottelut Euroopan yhteisön perustamissopimuksen määräysten mukaisesti, - neuvosto hyväksyy tämän suosituksen liitteenä olevat neuvotteluohjeet. Tehty Brysselissä Komission puolesta Komission jäsen LIITE Neuvotteluohjeet Neuvottelujen tavoitteena on yhteisön ja Guinean tasavallan välisen kalastuskumppanuussopimuksen tekeminen 23 päivänä joulukuuta 2002 annettuun komission tiedonantoon perustuvien 15 päivänä heinäkuuta 2004 annettujen neuvoston päätelmien pohjalta. Jotta kumppanuussopimuksen avulla voitaisiin varmistaa kestävän ja vastuullisen kalastuksen edistäminen, komissio ottaa neuvottelujen perustaksi seuraavat tavoitteet: - yhteisön alusten kalastusmahdollisuuksien määrittely ottaen samanaikaisesti huomioon nykyisen pöytäkirjan mukaisten kalastusmahdollisuuksien tosiasiallinen käyttö, kalastustoiminnan tulevaisuudennäkymät, kalavarojen tila ja Guinean tasavallan valmiudet panna täytäntöön kalavarojen kestävä hoitopolitiikka, - parhaiden saatavilla olevien tieteellisten lausuntojen huomioon ottaminen, - alakohtaista politiikkaa koskevan vuoropuhelun vahvistaminen, jotta kannustetaan kestävän kalastuspolitiikan täytäntöönpanoon ottaen huomioon kyseisen maan kehitystavoitteet erityisesti kalastuksen valvonnan ja seurannan, kalavarojen hoidon ja kalastustuotteiden terveyttä koskevien vaatimusten parantamisen suhteen. [1] Neuvoston asetus (ETY) N:o 971/83, annettu 28. maaliskuuta 1983 (EYVL L 111, 27.4.1983, s. 1). [2] Neuvoston asetus (EY) N:o 830/2004, annettu 26. huhtikuuta 2004, Euroopan talousyhteisön ja Guinean tasavallan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän tammikuuta 2004 ja 31 päivän joulukuuta 2008 väliseksi ajaksi koskevan pöytäkirjan tekemisestä (EUVL L 127, 29.4.2004, s. 31).